เหยียบก้างปลาที่แมวคายไว้มีแผลเล็กน้อยเลือดออกนิดหน่อยจะเป็นอะไรมั้ยครับ (แมวใครไม่รู้)
สวัสดีค่ะ ในที่นี้น่าจะกังวลการรับเชื้อโรคพิษสุนัขบ้า ซึ่งเป็นโรคที่ติดต่อกันผ่านทางการถูกสัตว์เลี้ยงลูกด้วยนมข่วนหรือกัดจนมีเลือดออกจากแผล มีรอยแดง หรืออาจเกิดจากการไปสัมผัสสารคัดหลั่งเช่นน้ำลายของสัตว์เข้าที่เยื่อบุตา ปาก หรือจมูกแต่จากเหตุการณ์ที่กล่าวมา เนื่องจากไม่ได้สัมผัสกับสารคัดหลั่งของสัตว์โดยตรง คือสัมผัสก้างปลาอีกที หากมีเชื้ออยู่ เชื้อที่อยู่ในสภาพแวดล้อมที่ไม่เหมาะสมเช่นบรรยากาศแห้งๆนอกสิ่งมีชีวิต มักจะตายไปอย่างรวดเร็ว โอกาสรับเชื้อจึงมีน้อยแต่อย่างไรก็ตามหากไม่สบายใจ สามารถไปพบแพทย์เพื่อซักประวัติและตรวจร่างกายเพิ่มเติมได้ หากแผลมีความเสี่ยง แพทย์อาจแนะนำการรับวัคซีนป้องกันพิษสุนัขบ้าต่อไป แต่คิดว่าไม่จำเป็นค่ะ